Lav et referat af nedenstående tekst:

Tekst:
Egentlig har Aalborg Zoo været åbent for gæster siden marts, men det er ikke alle dyrene i zoo, der har fået besøg af gæster. Aalborg Zoo har indtil nu kun haft åbent for deres udendørs anlæg, mens alle huse og stalde har været lukket for gæster. Men fredag fik alle zoologiske haver i Danmark lov til at åbne fuldt ud, og det betyder, at dyr som dværgflodhesten og dovendyret igen kan opleves i Aalborg Zoo, og dyrepasserne kan igen få en mere fremtræden rolle: -	De indendørs faciliteter betyder meget. Man kommer jo i en zoologisk have for at se dyrene, og der er det vigtigt for os, at man kan se alle de dyr, vi har. Dyrepasserne har mange af deres daglige gøremål indenfor, og der lægger vi meget vægt på, at man kan møde en dyrepasser og snakke med en dyrepasser, men det har været sværere for os i perioden, hvor der har været lukket ned, siger Søren Sørensen, der er formidlingsansvarlig i Aalborg Zoo. Glade dagplejebørn I Hirtshals blev der plasket og grinet her til formiddag, da en gruppe dagplejebørn fra byen fik mulighed for at komme på besøg på Nordsøen Oceanarium, der kunne åbne dørene igen efter fem måneders nedlukning. -	Børnene er så begejstrede, og de har allerede prøvet rigtig mange ting. De farer fra det ene sted til det andet og har rigtig travlt, så jeg kan næsten ikke følge med dem, siger Lene Pedersen, der er dagplejer i Hirtshals. Dagplejebørnene var ikke de eneste, der var glade for genåbningen af Nordsøen Oceanarium. Direktør, Karl Henrik Laursen, har glædet sig til dagen i fem måneder: -	Det er ligesom juleaften. Vi har været spændte, og det er lidt som at få gæster i sit eget hjem, så vi har gjort klar og gjort rent. Det ligger i vores DNA, at vi gerne vil vise tingene frem, og det har været specielt for os, at vi har været lukket i fem måneder. Men nu vender vi tilbage til det, vi ånder og lever for, og det er at få gæster i huset, siger han. TV2 Nord sendte i formiddags fra genåbningen af Nordsøen Oceanarium: Turen går til Malta På Ranum Efterskole College er der planer om, at skolens dykkerhold skal en tur til Malta, efter rejserestriktionerne er blevet lempet. Skolens elever har ikke haft mulighed for at tage på studietur i år, men med genåbningen bliver der lempet for efterskolers mulighed for at komme på lejrtur. Der er stadig usikkerhed om, hvad det betyder for efterskolers udlandsture, men på Ranum Efterskole College er planlægningen i gang, så de er klar, når de får lov at rejse: -	Vi er i gang med at se, om der er både, vi kan leje, og om vi kan sende vores dykkere til Malta. Der er mere sikkert at dykke, fordi vandet er klarere, og der er varmere, siger Olav Storm Johannsen, der er forstander på Ranum Efterskole College. Det glæder Pauline Juul Kammerlander, der er elev på dykkerlinjen: -	Det bliver det fedeste, og jeg glæder mig så meget til at opleve det med de andre, siger hun.

Referat:
Fredag blev der yderligere genåbnet for samfundet, da flere attraktioner igen kunne åbne. På Ranum Efterskole er glæden også stor, for nu kan eleverne komme på en længe ventet studietur.